ai4bharat/Pralekha huggingface dataset:
আবাসনএবংশহরাঞ্চলেরদারিদ্র্যদূরীকরণমন্ত্রক
আত্মনির্ভর ভারত গঠনের লক্ষ্যে রাস্তার হকারদের জন্য বিশেষ ক্ষুদ্র ঋণ সহায়তা কর্মসূচির সূচনা
নয়াদিল্লি, ১৯ জুন, ২০২০
রাস্তার হকারদের জন্য বিশেষ ক্ষুদ্র ঋণ সহায়তার লক্ষ্যে আত্মনির্ভর ভারত অভিযানের আওতায় এদের জন্য এই কর্মসূচি রূপায়ণের প্রধান সংস্থা হিসাবে স্মল ইন্ডাস্ট্রিজ ডেভেলপমেন্ট ব্যাঙ্ক অফ ইন্ডিয়া বা সিডবি-র সঙ্গে আজ কেন্দ্রীয় আবাসন ও শহরাঞ্চল বিষয়ক মন্ত্রকের সমঝোতাপত্র স্বাক্ষরিত হয়েছে। এই সমঝোতাপত্রে স্বাক্ষর করেন মন্ত্রকের যুগ্মসচিব শ্রী সঞ্জয় কুমার এবং সিডবি-র ডেপুটি ম্যানেজিং ডাইরেক্টর শ্রী ভি সত্যভেঙ্কট রাও। স্বাক্ষরদান অনুষ্ঠানে বিভাগীয় মন্ত্রী শ্রী হরদীপ সিং পুরী উপস্থিত ছিলেন।
সমঝোতাপত্রের নীতি-নির্দেশিকা অনুযায়ী, সিডবি রাস্তার হকারদের জন্য আত্মনির্ভর নিধি কর্মসূচি রূপায়ণ করবে। এছাড়াও, অতিক্ষুদ্র ও ছোট শিল্প সংস্থাগুলির জন্য ঋণ সহায়তা নিশ্চয়তা তহবিলে ট্রাস্টের মাধ্যমে ঋণ প্রদানকারী প্রতিষ্ঠানগুলির বিভিন্ন দিক পরিচালনা করবে। সিডবি-র পক্ষ থেকে সহজ ও সরল উপায়ে ঋণ সহায়তার জন্য একটি সুসংবদ্ধ তথ্য প্রযুক্তি-ভিত্তিক মঞ্চ গড়ে তোলা হবে, যার সাহায্যে ঋণ দাতা ও গ্রহীতার যাবতীয় নথিপত্র যাচাই করে ঋণ অনুমোদন প্রক্রিয়া সহজ হয়ে উঠবে। রাস্তার হকারদের ঋণ সহায়তার জন্য রাষ্ট্রায়ত্ত বাণিজ্যিক ব্যাঙ্কগুলির পাশাপাশি, ব্যাঙ্ক বহির্ভূত আর্থিক প্রতিষ্ঠান, ক্ষুদ্র অর্থ সহায়তা প্রতিষ্ঠান, সমবায় ব্যাঙ্ক ও আঞ্চলিক গ্রামীণ ব্যাঙ্কগুলিকেও এই কর্মসূচি রূপায়ণে সামিল করা হবে। মন্ত্রকের পক্ষ থেকে এই কর্মসূচি ২০২২ সালের মার্চ পর্যন্ত রূপায়িত হবে।
উল্লেখ করা যেতে পারে, কোভিড-১৯ লকডাউনের দরুণ রাস্তার হকারদের জীবন-জীবিকায় যে বিরূপ প্রভাব পড়ছে, তার থেকে এদের সহায়তার জন্য সহজশর্তে ঋণ সহায়তাদানের কথা ঘোষণা করা হয়। উদ্দেশ্য, ৫০ লক্ষেরও বেশি রাস্তার হকারকে এই ঋণ সহায়তা পৌঁছে দেওয়া। এই কর্মসূচিতে যে সমস্ত রাস্তার হকার সামিল হবেন, তাঁদের ১০ হাজার টাকার মূলধনী ঋণ সহায়তা দেওয়া হবে। এক বছরের মেয়াদে মাসিক-ভিত্তিতে এই ঋণ পরিশোধ করা যাবে এবং ৭ শতাংশ হারে এদের জন্য সুদ ছাড়ের কথা ঘোষণা করা হয়েছে। মেয়াদ উত্তীর্ণ হওয়ার আগেই ঋণ পরিশোধনের ক্ষেত্রে কোনও জরিমানা ধার্য হবে না। এছাড়াও, মাসিক ভিত্তিতে ডিজিটাল উপায়ে ঋণ পরিশোধের ক্ষেত্রে ১০০ টাকা পর্যন্ত উৎসাহ ভাতার সুবিধা রয়েছে।
ইতিমধ্যেই মন্ত্রকের পক্ষ থেকে রাজ্য ও সংশ্লিষ্ট বিভিন্ন পক্ষ সহ ব্যাঙ্ক, আর্থিক প্রতিষ্ঠান, রাস্তার হকারদের নিয়ে গঠিত সংগঠনগুলির কাছে এই কর্মসূচি সম্পর্কিত নীতি-নির্দেশিকা পাঠানো হয়েছে। ঋণ সহায়তার ক্ষেত্রে সুবিধাদানের জন্য মন্ত্রকের তথ্য প্রযুক্তি-ভিত্তিক প্ল্যাটফর্মটি চলতি মাসের শেষের দিকেই সূচনা হবে। প্রথম পর্যায়ে ঋণ সহায়তা দানের জন্য দেশের ১০৮টি শহরকে চিহ্নিত করা হয়েছে। ঋণ সহায়তা আগামী জুলাই মাস থেকেই শুরু করার পরিকল্পনা নেওয়া হয়েছে।
(CG/BD/SB
আদিবাসীবিষয়কমন্ত্রক
ভগবান বীরসা মুন্ডার জন্মদিন ১৫ নভেম্বরকে জনজাতিয় গৌরব দিবস হিসেবে ঘোষণার সিদ্ধান্তকে কেন্দ্রীয় মন্ত্রিসভার অনুমোদন
জনজাতি গোষ্ঠীর মানুষদের গৌরবোজ্জ্বল ইতিহাস, সংস্কৃতি এবং তাঁদের বিভিন্ন অর্জন ১৫ নভেম্বর থেকে ২২ নভেম্বর পর্যন্ত বিশেষভাবে প্রচার করা হবে
নয়াদিল্লী, ১০ নভেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ বীর জনজাতি স্বাধীনতা সংগ্রামীদের স্মরণে ১৫ নভেম্বরকে জনজাতিয় গৌরব দিবস হিসেবে উদযাপনের প্রস্তাব অনুমোদিত হয়েছে। দেশের জন্য তাঁদের আত্মবলিদানের কথা আগামী প্রজন্মকে জানাতে এই উদ্যোগ। সাঁওতাল, তোমর, কোল, ভীল, খাসি, মিজো সহ বিভিন্ন আদিবাসী সম্প্রদায়ের আন্দোলন ভারতের স্বাধীনতা আন্দোলনকে শক্তিশালী করেছিল। বৃটিশ ঔপনিবেশিক শাসনের বিরুদ্ধে আদিবাসী সম্প্রদায়ের সাহসী মানুষেরা আন্দোলনের সময় প্রাণ বিসর্জন দিয়েছিলেন। এইসব আন্দোলন জাতীয় স্তরে স্বাধীনতা আন্দোলনকে উদ্বুদ্ধ করেছিল। কিন্তু আদিবাসী নায়কদের কথা আজ বেশিরভাগ মানুষের কাছেই অজানা। ২০১৬ সালে স্বাধীনতা দিবসের দিন প্রধানমন্ত্রী তাঁর ভাষণে দেশে বিভিন্ন স্থানে আদিবাসী স্বাধীনতা সংগ্রামীদের সংগ্রহশালা নির্মাণের যে প্রস্তাব দিয়েছিলেন কেন্দ্র তা অনুমোদন করেছে, এর অঙ্গ হিসেবে ১০টি সংগ্রহশালা গড়ে তোলা হচ্ছে।
দেশজুড়ে শ্রী বীরসা মুন্ডা আদিবাসী সমাজের কাছে ভগবান হিসেবে পরিচিত। তিনি বৃটিশ উপনিবেশ শক্তির শোষণ ও বঞ্চনার বিরুদ্ধে লড়াই করেছিলেন এবং যে ‘উলগুলান’ -এর ডাক দিয়েছিলেন তার ফলে এক আন্দোলনের সূচনা হয়। জনজাতি গোষ্ঠীভুক্ত মানুষদের গৌরবোজ্জ্বল ইতিহাস এবং সাংস্কৃতিক ঐতিহ্যকে স্বীকৃতি দিতে ভগবান বীরসা মুন্ডার জন্মদিন ১৫ নভেম্বরকে জনজাতি গৌরব দিবস হিসেবে উদযাপন করা হবে। আদিবাসীদের সাংস্কৃতিক ঐতিহ্য রক্ষা এবং ভারতীয় শৌর্য্য, আতিথেয়তা ও জাতীয় গর্বকে এর মাধ্যমে সকলের মাঝে তুলে ধরা হবে। বীরসা মুন্ডা রাঁচিতে শেষ নিশ্বাস ত্যাগ করেন। শ্রী মোদী সেখানে উপজাতি স্বাধীনতা সংগ্রামীদের একটি সংগ্রহশালার উদ্বোধন করবেন।
কেন্দ্র স্বাধীনতা দিবসের ৭৫ বছর পূর্তি উপলক্ষ্যে আদিবাসী জনগোষ্ঠীর মানুষদের ইতিহাস, সংস্কৃতি ও অর্জনের কথা প্রচার করতে ১৫ নভেম্বর থেকে ২২ নভেম্বর পর্যন্ত সপ্তাহব্যাপি বিভিন্ন অনুষ্ঠানের আয়োজন করবে। রাজ্য সরকারগুলির সঙ্গে যৌথভাবে অনুষ্ঠানের পরিকল্পনার পাশাপাশি আদিবাসী জনগোষ্ঠীর মানুষদের বিভিন্ন সাফল্য গাঁথা তুলে ধরা হবে। এছাড়াও ভারতের স্বাধীনতা আন্দোলনে তাঁদের অবদান এবং সাংস্কৃতিক ঐতিহ্যের কথা সকলকে জানানো হবে। শিক্ষা, স্বাস্থ্য, জীবিকা, পরিকাঠামো এবং দক্ষতা বিকাশে আদিবাসীদের জন্য কেন্দ্রের বিভিন্ন জনকল্যাণমূলক প্রকল্পর কথাও এই অনুষ্ঠানে প্রচার করা হবে।
CG/CB/NS
(
নারীওশিশুবিকাশমন্ত্রক
নারী ও শিশু কল্যাণ মন্ত্রকের একগুচ্ছ প্রকল্প
নয়াদিল্লী, ০২ ফেব্রুয়ারি, ২০২২
(ভারতের মোট জনসংখ্যার ৬৭.৭ শতাংশ মহিলা ও শিশু। দেশের সার্বিক ও স্থিতিশীল উন্নয়নে এদের জন্য নিরাপদ ও সুরক্ষিত পরিবেশ গড়ে তোলা অত্যন্ত প্রয়োজন। শিশুদের যাতে পুষ্টির কোনো অভাব না হয়, তারা যাতে খুশিতে থাকে এবং মহিলারা যাতে কোনোরকমের বৈষম্য ও হিংসার শিকার না হন তা নিশ্চিত করতে মহিলা ও শিশু কল্যাণ মন্ত্রক বিভিন্ন উদ্যোগ নিয়েছে। বিভিন্ন রাজ্যে মহিলা ও শিশুদের জন্য নানা কর্মসূচি যাতে যথাযথভাবে পালন করা হয় সেটি নিশ্চিত করা, লিঙ্গ বৈষম্য দূর করা এবং শিশুদের কল্যাণে গৃহীত বিভিন্ন নীতি ও কর্মসূচি বাস্তবায়িত করা মন্ত্রকের কাজ। কেন্দ্র সম্প্রতি তিনটি গুরুত্বপূর্ণ কর্মসূচি অনুমোদন করেছে, এগুলি হল : মিশন পোষণ ২.০, মিশন শক্তি ও মিশন বাৎসল্য।
মিশন পোষণ হল একটি সুসংহত পুষ্টিকরণ প্রকল্প। শিশু, বয়ঃসন্ধিতে থাকা কিশোরী, যেসমস্ত মহিলারা গর্ভধারণ করেছেন এবং যাঁরা তাঁদের সন্তানদের বুকের দুধ খাওয়ান- এঁদের সকলের পুষ্টি নিশ্চিত করতে এই প্রকল্প নেওয়া হয়েছে। এর মাধ্যমে দেশজুড়ে পুষ্টির বিষয়ে সচেতনতা গড়ে তোলা, সুখাদ্যাভ্যাস এবং অপুষ্টির সমস্যা দূর করা সম্ভব। পোষণ ২.০-র মাধ্যমে অঙ্গনওয়াড়ী, বয়সন্ধিতে থাকা কিশোরীদের জন্য প্রকল্প এবং পোষণ অভিযানকে এক ছাতার তলায় নিয়ে আসা হয়েছে। এই প্রকল্প বাস্তবায়নে তথ্য যোগাযোগ প্রযুক্তির সাহায্য নেওয়া হবে। এছাড়াও সংবাদ মাধ্যমের সহায়তায় নির্দিষ্ট জনগোষ্ঠীর কাছে পৌঁছানোও এই প্রকল্পের উদ্দেশ্য।
মিশন শক্তি হলো মহিলাদের সহায়তা করার একটি প্রকল্প। মহিলাদের নিরাপত্তা, সুরক্ষা প্রদান, পুনর্বাসন এবং ক্ষমতায়ণ এই প্রকল্পের মাধ্যমে নিশ্চিত করা হবে। মিশন শক্তির অধীনে দুটি প্রকল্প রয়েছে- সম্বল ও সামর্থ। সম্বল প্রকল্পে মহিলাদের নিরাপত্তা ও সুরক্ষা নিশ্চিত করা হয়। মহিলাদের ক্ষমতায়ণের জন্য সামর্থ প্রকল্পটি কার্যকর করা হবে।
মিশন বাৎসল্যের মাধ্যমে শিশুদের স্বাস্থ্য ও খুশিতে ভরপুর শৈশব নিশ্চিত করা হবে। দেশে ৪৭ কোটি ২০ লক্ষ নাগরিকের বয়স ১৮-র নীচে- যারা মোট জনসংখ্যার ৩৯ শতাংশ। এই প্রকল্পটির মাধ্যমে শিশুর মনের বিকাশ যাতে যথাযথভাবে হয় এবং সে বেড়ে ওঠার জন্য উপযুক্ত পরিবেশ পায় সেটি নিশ্চিত করা হবে।
এই তিনটি প্রকল্প ২০২১-২২ থেকে ২০২৫-২৬ সময়কালে পঞ্চদশ অর্থ কমিশন বাস্তবায়িত করবে।
মিশন পোষণ ২.০র জন্য ১,৮১,৭০৩ কোটি টাকা ধার্য করা হয়েছে। এই অর্থ পোষণ অভিযানে ব্যয় করা হবে। প্রকল্পটি বাস্তবায়নে রাজ্য সরকার এবং যেসব কেন্দ্রশাসিত অঞ্চলে বিধানসভা রয়েছে, সেখানকার প্রশাসন ৪০ শতাংশ ব্যয় বহন করবে। তবে উত্তরপূর্বাঞ্চলের রাজ্য, হিমালয় সন্নিহিত রাজ্যের ক্ষেত্রে সংশ্লিষ্ট রাজ্য সরকারগুলি প্রকল্পের ১০ শতাংশ ব্যয়ভার বহন করবে। যেসব কেন্দ্রশাসিত অঞ্চলের বিধানসভা নেই সেখানে পুরো অর্থ কেন্দ্র দেবে।
মিশন শক্তির জন্য ২০৯৮৯ কোটি টাকা ধার্য করা হয়েছে। এর আওতায় সম্বল প্রকল্পটি বাস্তবায়নে পুরো অর্থই কেন্দ্র দেবে। সমর্থ প্রকল্পটিতে বাস্তবায়নে রাজ্য সরকার এবং যেসব কেন্দ্রশাসিত অঞ্চলে বিধানসভা রয়েছে, সেখানকার প্রশাসন ৪০ শতাংশ ব্যয় বহন করবে। তবে উত্তরপূর্বাঞ্চলের রাজ্য, হিমালয় সন্নিহিত রাজ্যের ক্ষেত্রে সংশ্লিষ্ট রাজ্য সরকারগুলি প্রকল্পের ১০ শতাংশ ব্যয়ভার বহন করবে। যেসব কেন্দ্রশাসিত অঞ্চলের বিধানসভা নেই সেখানে পুরো অর্থ কেন্দ্র দেবে।
মিশন বাৎসল্য প্রকল্পের জন্য ব্যয় হবে ১০,৯১৬ কোটি টাকা। এই প্রকল্পে কেন্দ্র ৬৯২৮ কোটি এবং রাজ্য ৩৯৮৮ কোটি টাকা ব্যয় করবে।
CG/CB/NS
কেন্দ্রীয়মন্ত্রিসভা
প্রধানমন্ত্রী গরিব কল্যাণ প্যাকেজের সময়সীমা বৃদ্ধিতে অনুমোদন মন্ত্রিসভার- প্রধানমন্ত্রী গরিব কল্যাণ অন্ন যোজনার আওতায় চলতি বছরের জুলাই থেকে নভেম্বর পর্যন্ত আগামী ৫ মাস বিনামূল্যে গোটা চানা বিতরণ করা হবে
নয়াদিল্লী, ৮ জুলাই, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ চলতি বছরের জুলাই থেকে নভেম্বর পর্যন্ত আগামী ৫ মাস অর্থিকভাবে কোভিড-১৯এর বিরুদ্ধে লড়াইয়ের অঙ্গ হিসেবে প্রধানমন্ত্রী গরিব কল্যাণ অন্ন যোজনা -র সময়সীমা বৃদ্ধিতে অনুমোদন দিয়েছে।
এই প্রকল্পের আওতায় রাজ্য/কেন্দ্রশাসিত অঞ্চলগুলিকে ৯.৭ লক্ষ মেট্রিক টন পরিষ্কার গোটা চানা বিতরণ করার জন্য প্রস্তাব দেওয়া হয়েছে। ২০১৩ সালের জাতীয় খাদ্য সুরক্ষা আইন অনুযায়ী সুবিধাভোগী পরিবারপিছু জুলাই থেকে নভেম্বর পর্যন্ত প্রতি মাসে ১ কেজি করে গোটা চানা বিতরণ করা হবে।এরজন্য ব্যয়-বরাদ্দ হয়েছে ৬,৮৪৯.২৪ কোটি টাকা।
এই প্রকল্পের আওতায় প্রায় ১৯.৪ কোটি পরিবার রয়েছেন। বর্ধিত পিএমজিকেওয়াই-এর সমস্ত ব্যয়ভার কেন্দ্রীয় সরকার বহন করবে।পরবর্তী ৫ মাসে খাদ্যশস্য না থাকার কারণে কোনও ব্যক্তি বিশেষত কোনও দরিদ্র পরিবারকে যাতে কষ্টের মুখোমুখি না হতে হয় তাই এই প্রকল্প সম্প্রসারণে ভারত সরকার প্রতিশ্রুতিবদ্ধ। ৫ মাস ধরে বিনামূল্যে গোটা চানা বিতরণের মাধ্যমে সমস্ত ব্যক্তির পর্যাপ্ত প্রোটিন সুনিশ্চিত করা হবে।
এই প্রকল্পের আওতায় ২০১৫-১৬ অর্থবর্ষে নির্ধারিত বাফার স্টক থেকে ডাল বিতরণ করা হবে। পিএমজিওয়াই-এর বর্ধিত সময়কালে চানা বিতরণের জন্য ভারত সরকারের হাতে পর্যাপ্ত পরিমাণে মজুত রয়েছে।
পিএমজিওয়াই-এর প্রথম পর্যায়ে ৪.৬৩ লক্ষ মেট্রিক টন ডাল বিতরণ করা হয়েছিল,এর ফলে সারা দেশে ১৮.২ কোটি পরিবার উপকৃত হয়েছিলেন।
প্রেক্ষাপট
প্রধানমন্ত্রী গত ৩০ জুন করোনা ভাইরাস এবং লকডাউনের ফলে অর্থিক বিপর্যয়ের কারণে প্রান্তিক ও দরিদ্র মানুষের সমস্যা হ্রাসের জন্য 'প্রধানমন্ত্রী গরিব কল্যাণ প্যাকেজ'এর সময়সীমা নভেম্বর পর্যন্ত বাড়ানোর কথা ঘোষণা করেছিলেন। সেই ঘোষণা অনুযায়ী কেন্দ্রীয় মন্ত্রিসভা এদিন এই অনুমোদন দিয়েছে।
(CG/SS/NS
কেন্দ্রীয়মন্ত্রিসভা
কেন্দ্রীয় মন্ত্রিসভা রাজ্যসভা থেকে আন্তর্জাতিক আর্থিক পরিষেবা কেন্দ্র কর্তৃপক্ষ বিল, ২০১৯ প্রত্যাহার করার পর লোকসভায় তা পেশ করার অনুমতি দিল
নয়াদিল্লি, ২০ নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে আন্তর্জাতিক আর্থিক পরিষেবা কেন্দ্র কর্তৃপক্ষ বিল, ২০১৯ রাজ্যসভা থেকে প্রত্যাহার করে তা সংসদের চলতি অধিবেশনেই লোকসভায় পেশ করার অনুমতি মিলেছে। উল্লেখ করা যেতে পারে, এই বিলটি এ বছরের গোড়ায় ১২ ফেব্রুয়ারি রাজ্যসভায় পেশ করা হয়েছিল এবং তখন থেকে বিলটি রাজ্যসভাতেই পড়েছিল।
এই বিলটি কার্যকর হলে আন্তর্জাতিক আর্থিক পরিষেবা কেন্দ্রের সঙ্গে যুক্ত ব্যাঙ্কিং ব্যবস্থা, মূলধনী বাজার এবং বিমা ক্ষেত্রে একটি অভিন্ন আন্তঃনিয়ন্ত্রণমূলক ব্যবস্থা গড়ে উঠবে। বর্তমানে এই ক্ষেত্রগুলির নিয়ন্ত্রকের দায়িত্ব ভারতীয় রিজার্ভ ব্যাঙ্ক, সেবি এবং বিমা নিয়ন্ত্রক কর্তৃপক্ষ পালন করছে। এই ক্ষেত্রগুলির আর্থিক কাজকর্মে বিবিধতার দরুণ একটি উপযুক্ত আন্তঃনিয়ন্ত্রণমূলক সমন্বয় ব্যবস্থা গড়ে তোলার প্রয়োজনীয়তা দেখা দিয়েছিল। এমনকি, আন্তর্জাতিক আর্থিক পরিষেবা কেন্দ্রগুলিতে বর্তমানে চালু আর্থিক কাজকর্ম পরিচালনায় নিয়মিতভাবে নতুন ব্যবস্থা গ্রহণ এবং সংশোধনের প্রয়োজন হয়ে থাকে। তাই, আন্তর্জাতিক আর্থিক পরিষেবা ব্যবস্থা সঠিকভাবে পরিচালনার জন্য উপযুক্ত নিয়ন্ত্রণমূলক ব্যবস্থা নেওয়া প্রয়োজন। এই সমস্ত বিষয়গুলিকে বিবেচনায় রেখেই দেশে আন্তর্জাতিক আর্থিক পরিষেবা ক্ষেত্রে নিয়ন্ত্রণমূলক ব্যবস্থা গড়ে তোলার জন্য একটি অভিন্ন নীতি গ্রহণের প্রয়োজনীয়তা দেখা দেয়। ফলে, আর্থিক বাজারে অংশগ্রহণকারী বা লগ্নিকারীদের জন্য এক বিশ্বমানের নিয়ন্ত্রণমূলক বাতাবরণ গড়ে উঠবে। এমনকি, দেশে সহজে ব্যবসা-বাণিজ্যের বিষয়টিও আরও সহজ-সরল হয়ে উঠবে।
উল্লেখ করা যেতে পারে, কেন্দ্রীয় মন্ত্রিসভার গত ৬ ফেব্রুয়ারি অনুষ্ঠিত বৈঠকে সংসদে আন্তর্জাতিক আর্থিক পরিষেবা কেন্দ্র কর্তৃপক্ষ বিল, ২০১৯ পেশ করার অনুমতি দেয়। এই সিদ্ধান্তের প্রেক্ষিতে গত ১২ ফেব্রুয়ারি কেন্দ্রীয় অর্থ প্রতিমন্ত্রী বিলটি রাজ্যসভায় পেশ করেন। লোকসভার সচিবালয়কে ইতিমধ্যেই এই বিলটি লোকসভায় পেশ করার বিষয়ে অবগত করা হয়েছে।
SSS/BD/SB
(Visitor Counter : 68
প্রধানমন্ত্রীরদপ্তর
বারাণসীতে ৩৩৫০ কোটি টাকা মূল্যের বিকাশমূলক প্রকল্পের শিলান্যাস করলেন প্রধানমন্ত্রী
বললেন, সরকার পরিকাঠামো বিকাশ ও জনকল্যাণের জন্য কাজ করছে
নয়াদিল্লি, ১৯ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদী আজ বারাণসীতে ৩৩৫০ কোটি টাকা মূল্যের বিকাশমূলক বিভিন্ন প্রকল্পের শিলান্যাস করলেন। স্বাস্হ্যবিধান, স্মার্ট সিটি, যোগাযোগ ব্যবস্হা, বিদ্যুৎ, আবাসন ও অন্যান্য ক্ষেত্রে এই প্রকল্পগুলি রূপায়িত হবে। উত্তরপ্রদেশের রাজ্যপাল শ্রী রাম নায়েক, রাজ্যের মুখ্যমন্ত্রী শ্রী যোগী আদিত্যনাথ ও অন্যান্য বিশিষ্ট ব্যক্তিরাও অনুষ্ঠানে উপস্হিত ছিলেন।
প্রথমেই প্রধানমন্ত্রী বারাণসীর শহীদ রমেশ যাদবকে শ্রদ্ধা জ্ঞাপন করেন। রমেশ যাদব শহীদ হন পুলওয়ামায় সন্ত্রাসবাদী আক্রমনে। বারাণসীর নিকটবর্তী আওরে গ্রামে একটি জনসভার ভাষনে প্রধানমন্ত্রী বলেন, তাঁর সরকার উন্নয়নে গতি আনতে দুটি উপায়ে কাজ করছে। প্রথম পদ্ধতিতে মহাসড়ক, রেল ইত্যাদির মতো পরিকাঠামো গঠন, অন্য উপায়ে উন্নয়নের সুযোগ-সুবিধা সাধারণ মানুষের কাছে পৌঁছনোর বিষয়টি সুনিশ্চিত করা। তিনি আরও বলেন, এই লক্ষ্যপূরণের জন্য বাজেটে বেশকিছু ঘোষনা করা হয়েছে।
আজকের অনুষ্ঠানে উন্মোচিত প্রকল্পগুলির সম্বন্ধে প্রধানমন্ত্রী বলেন, বারাণসীকে নতুন ভারতে একটি গুরুত্বপূর্ণ কেন্দ্র হিসেবে গড়ে তোলার জন্য এই উদ্যোগ নেওয়া হয়েছে। এই প্রসঙ্গে তিনি উল্লেখ করেন যে বারাণসীর ডিজেল ও লোকোমোটিভ ওয়ার্কস-এ আজ একটি লোকোমোটিভ ট্রেনের যাত্রা সূচনা করা হয়েছে এবং তিনি বলেন, মেক ইন ইন্ডিয়ার আওতায় এই উদ্যোগটি ভারতীয় রেলের ক্ষমতা সম্প্রসারণ ও গতি বৃদ্ধি করতে সাহায্য করবে। তিনি বলেন, গত সাড়ে চার বছরে রেলকে রূপান্তরিত করতে বহু পদক্ষেপ গ্রহণ করা হয়েছে এবং ভারতের প্রথম সেমি হাইস্পিড ট্রেন, বন্দে ভারত এক্সপ্রেস যেটি দিল্লী-বারাণসী রুটে চলবে, তেমনই একটি পদক্ষেপ। তিনি বলেন, এই প্রকল্পগুলি কেবল পরিবহন ব্যবস্হাকে সহজতর করে তুলবে না, বরং বারাণসী, পূর্বাঞ্চল ও পার্শ্ববর্তী এলাকাগুলিতে নতুন নতুন উদ্যোগ গ্রহণে সহায়ক হবে।
প্রধানমন্ত্রী বিভিন্ন প্রকল্পে সুবিধাভোগীদের শংসাপত্র দেন। আইআইটি বেনারস হিন্দু বিশ্ববিদ্যালয়ের শতবর্ষ পেরোনোর বিষয়ে একটি স্মারক ডাকটিকিট প্রকাশও করেন।
প্রধানমন্ত্রী বলেন, বেনারস হিন্দু বিশ্ববিদ্যালয়ের ক্যানসার কেন্দ্র এবং লেহেরতারার ভাবা ক্যানসার হাসপাতাল বিহার, ঝাড়খন্ড, ছত্তিশগড় ও অন্যান্য পার্শ্ববর্তী রাজ্যগুলি থেকে আসা রোগীদের আধুনিক চিকিৎসা ব্যবস্হা প্রদান করবে।
আয়ুষ্মান ভারত প্রকল্পের বিষয়ে প্রধানমন্ত্রী বলেন, উত্তরপ্রদেশে প্রায় ৩৮ হাজার মানুষ এই প্রকল্পের সুযোগ-সুবিধা পাচ্ছেন। তিনি বলেন, উত্তরপ্রদেশে প্রায় ১ কোটি ২০ লক্ষ পরিবার এই প্রকল্প থেকে সুবিধাপ্রাপ্ত হবে।
তিনি প্রধানমন্ত্রী কিষাণ সম্মান নীধি যোজনার বিষয়েও বক্তব্য রাখেন এবং বলেন, এটি উত্তরপ্রদেশের প্রায় ২ কোটি ২৫ লক্ষ দরিদ্র কৃষককে উপকৃত করবে।
গরু ও বাছুরদের সংরক্ষণ, রক্ষা ও বিকাশের জন্য চালু করা রাষ্ট্রীয় কামধেনু আয়োগের বিষয়েও প্রধানমন্ত্রী উল্লেখ করেন।
প্রধানমন্ত্রী উল্লেখ করেন, বারাণসীতে শিলান্যাস হওয়া প্রত্যেকটি প্রকল্পই সঠিক সময়ে সমাপ্ত করা হয়েছে।
এরপর তিনি দিব্যাঙ্গজনদের সহায়ক যন্ত্র বিতরণ করেন।
ছত্রপতি শিবাজী মহারাজ জয়ন্তী উপলক্ষ্যে শুভেচ্ছা বার্তাও জানান প্রধানমন্ত্রী।
CG/SC/NS
(Visitor Counter : 99
প্রধানমন্ত্রীরদপ্তর
মুম্বাইয়ের বান্দ্রা – ওরলি সমুদ্র সংযোগে দুর্ঘটনায় জীবনহানিতে শোক প্রকাশ প্রধানমন্ত্রী
নয়াদিল্লি, ০৫ অক্টোবর, ২০২২
প্রধানমন্ত্রী শ্রী নরেন্দ্র মোদী মুম্বাইয়ের বান্দ্রা – ওরলি সমুদ্র সংযোগে এক দুর্ঘটনায় জীবনহানির ঘটনাকে অত্যন্ত দুঃখজনক বলে মন্তব্য করেছেন। প্রধানমন্ত্রী আহতদের দ্রুত আরোগ্য কামনা করেন।
প্রধানমন্ত্রীর দপ্তর থেকে এক ট্যুইটে জানানো হয়েছে, “মুম্বাইয়ের বান্দ্রা – ওরলি সমুদ্র সংযোগে এক দুর্ঘটনায় জীবনহানিতে আমি মর্মাহত। নিহতদের শোকসন্তপ্ত পরিবার-পরিজনদের জানাই সমবেদনা। আহতদের দ্রুত আরোগ্য কামনা করি”।
PG/PM/SB
(
নির্বাচনকমিশন
সাধারণ নির্বাচনের দ্বিতীয় পর্বে পশ্চিমবঙ্গের জলপাইগুড়ি , দার্জিলিং ও রায়গঞ্জ লোকসভা কেন্দ্রের ভোটাররা তাঁদের ভোটাধিকার প্রয়োগ করবেন
কলকাতা, ২০ মার্চ, ২০১৯
সপ্তদশ লোকসভা নির্বাচনের দ্বিতীয় পর্বে পশ্চিমবঙ্গের জলপাইগুড়ি , দার্জিলিং এবং রায়গঞ্জ কেন্দ্রের ভোটাররা আগামী ১৮ই এপ্রিল তাঁদের ভোটাধিকার প্রয়োগ করবেন। দ্বিতীয় পর্বের ভোটগ্রহণের জন্য গত ১৯শে মার্চ বিজ্ঞপ্তি জারি হয়েছে। বিজ্ঞপ্তি অনুযায়ী, মনোনয়নপত্র জমা দেওয়ার শেষ তারিখ আগামী ২৬শে মার্চ। পরদিন, অর্থাৎ ২৭শে মার্চ জমা পড়া মনোনয়নপত্রগুলি পরীক্ষা করে দেখা হবে। মনোনয়নপত্র প্রত্যাহারের শেষ তারিখ ২৯শে মার্চ।
এবার জলপাইগুড়ি  লোকসভা কেন্দ্রের মোট ভোটার ১৭ লক্ষ ২৯ হাজার ৮২৯। এর মধ্যে পুরুষ ভোটার ৮ লক্ষ ৪৪ হাজার ৫৬৫ এবং মহিলা ভোটার ৮ লক্ষ ৪৫ হাজার ২৪৫। এই কেন্দ্রে তৃতীয় লিঙ্গের ভোটদাতা ১৯। জেলায় মোট ভোটগ্রহণ কেন্দ্রের সংখ্যা ১ হাজার ৮৬৮।
দার্জিলিং সংসদীয় নির্বাচনী কেন্দ্রে এবার মোট ভোটদাতার সংখ্যা ১৫ লক্ষ ৯৮ হাজার ৮৬৩। এর মধ্যে পুরুষ ভোটদাতা ৮ লক্ষ ৬ হাজার ২৯৮ এবং মহিলা ভোটদাতা ৭ লক্ষ ৯২ হাজার ৫৪৩। এছাড়াও, ২২জন তৃতীয় লিঙ্গের ভোটদাতা রয়েছেন। জেলায় মোট ভোটগ্রহণ কেন্দ্রের সংখ্যা ১ হাজার ৮৯৯।
রায়গঞ্জ সংসদীয় নির্বাচনী কেন্দ্রে এবার মোট ভোটদাতার সংখ্যা ১৫ লক্ষ ৯৫ হাজার ৬৬৮। এর মধ্যে পুরুষ ভোটদাতা ৮ লক্ষ ২৮ হাজার ৩৩৩ এবং মহিলা ভোটদাতা ৭ লক্ষ ৬৭ হাজার ২৬২। এছাড়াও, ৭৩জন তৃতীয় লিঙ্গের ভোটদাতা রয়েছেন। জেলায় মোট ভোটগ্রহণ কেন্দ্রের সংখ্যা ১ হাজার ৬২৩।
CG/BD/DM
(Visitor Counter : 177
স্বাস্থ্যওপরিবারকল্যাণমন্ত্রক
দৈনিক ভিত্তিতে সুস্থতার সংখ্যা নতুন করে আক্রান্তের সংখ্যাকে ছাপিয়ে গেছে, এর ফলে সুস্পষ্টভাবে আক্রান্তের সংখ্যা ক্রমশ কমছে
সুস্পষ্টভাবে করোনায় আক্রান্তের সংখ্যা মোট আক্রান্তের ৫ শতাংশের কম
নয়াদিল্লি, ১৯ নভেম্বর, ২০২০
দেশে গত ২৪ ঘন্টায় করোনায় ৪৫,৫৭৬ জন নতুন করে আক্রান্ত হয়েছেন। একই সময়ে দেশে আরোগ্য লাভ করেছেন ৪৮,৪৯৩ জন, যা সুস্পষ্টভাবে আক্রান্তের সংখ্যার তুলনায় ২,৯১৭ জন কম। এমনকি, গত ৪৭ দিনে দৈনিক ভিত্তিতে সুস্থতার সংখ্যা আক্রান্তের সংখ্যার তুলনায় বেশি রয়েছে। দেশে আজ সুস্পষ্টভাবে করোনায় আক্রান্তের সংখ্যা কমে ৫ শতাংশের নিচে নেমেছে।
ভারতে দৈনিক ভিত্তিতে উচ্চহারে সুস্থতার সংখ্যা বাড়তে থাকায় সুস্পষ্টভাবে করোনায় আক্রান্তের সংখ্যা ক্রমশ কমছে। দেশে বর্তমানে সুস্পষ্টভাবে করোনায় আক্রান্তের সংখ্যা ৪ লক্ষ ৪৩ হাজার ৩০৩ যা মোট আক্রান্তের কেবল ৪.৯৫ শতাংশ।
দেশে সুস্থতার সংখ্যা ক্রমশ বৃদ্ধি পাওয়ায় আরোগ্য লাভের হার আজ বেড়ে হয়েছে ৯৩.৫৮ শতাংশ। একইভাবে, সুস্থতার মোট সংখ্যা বেড়ে হয়েছে ৮৩ লক্ষ ৮৩ হাজার ৬০২। সুস্থতার সংখ্যা ও আক্রান্তের সংখ্যার মধ্যে ফারাক আরও বেড়ে হয়েছে ৬৯ লক্ষ ৪০ হাজার ২৯৯।
সদ্য আরোগ্য লাভকারীদের ৭৭.২৭ শতাংশই ১০টি রাজ্য ও কেন্দ্রশাসিত অঞ্চল থেকে। কেরল থেকে সর্বাধিক ৭,০৬৬ জন আরোগ্য লাভ করেছেন। অন্যদিকে দিল্লিতে একদিনেই সুস্থ হয়েছেন ৬,৯০১ জন। মহারাষ্ট্র থেকে সুস্থতার সংখ্যা ৬,৬০৮।
দেশে গত ২৪ ঘন্টায় নতুন করে করোনায় আক্রান্তদের ৭৭.২৮ শতাংশই ১০টি রাজ্য ও কেন্দ্রশাসিত অঞ্চল থেকে। দিল্লি থেকে গত ২৪ ঘন্টায় সর্বাধিক ৭,৪৮৬ জন করোনায় আক্রান্ত হয়েছেন। অন্যদিকে, কেরল থেকে আক্রান্তের সংখ্যা ৬,৪১৯। মহারাষ্ট্র থেকে আক্রান্ত হয়েছেন ৫,০১১ জন।
দেশে গত ২৪ ঘন্টায় করোনাজনিত কারণে ৫৮৫ জনের মৃত্যু হয়েছে। এর মধ্যে ৭৯.৪৯ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। দিল্লি থেকে সর্বাধিক ১৩১ জনের মৃত্যু হয়েছে। মহারাষ্ট্রে মারা গেছেন ১০০ জন এবং পশ্চিমবঙ্গ থেকে ৫৪ জনের মৃত্যু হয়েছে।
শিল্পওবাণিজ্যমন্ত্রক
জাতিসংঘ উন্নয়ন কর্মসূচি এবং ইনভেস্ট ইন্ডিয়ার উদ্যোগে দেশে বিনিয়োগের জন্য মানচিত্র প্রকাশ
নতুন দিল্লী, ২৬ নভেম্বর, ২০২০
জাতিসংঘ উন্নয়ন কর্মসূচি বা ইউএনডিপি এবং বিনিয়োগ ভারত বা ইনভেস্ট ইন্ডিয়ার যৌথ উদ্যোগে দেশে ১৮টি এলাকাকে গুরুত্বপূর্ণ বিনিয়োগ অঞ্চল হিসাবে চিহ্নিত করে মজবুত উন্নয়নের লক্ষ্যে একটি মানচিত্র প্রকাশ করা হয়েছে। এই ধরনের মানচিত্র দেশে প্রথম বলে ইনভেস্ট ইন্ডিয়ার মুখ্য কার্যনির্বাহী আধিকারিক দীপক বাগলা জানিয়েছেন। জাতিসংঘ উন্নয়ন কর্মসূচির ভারতে নিযুক্ত প্রতিনিধি সোকো নোডা জানান, কোভিড জনিত অতিমারি পরিস্থিতিতে এই ধরনের মানচিত্র প্রকাশ করা হয়েছে।
নতুন এই বিনিয়োগ মানচিত্রে দেশের ১৮টি স্থানকে চিহ্নিত করা হয়েছে। যেখানে লগ্নি করা সম্ভব। এরমধ্যে ছটি স্থানকে চিহ্নিত করা হয়েছে যেখানে শিক্ষা, স্বাস্থ্য ও কৃষি সংক্রান্ত বিলগ্নীকরণ সম্ভব। এইসব অঞ্চলে বিনিয়োগ সম্ভব হলে কর্মসংস্থানের সুযোগ সৃষ্টি হবে বলে জানানো হয়েছে।
অর্থমন্ত্রক
সদ্য সমাপ্ত জুলাই মাসে জিএসটি রাজস্ব সংগ্রহ
জুলাই মাসে জিএসটি রাজস্ব সংগ্রহের পরিমাণ ১ লক্ষ ১৬ হাজার ৩৯৩ কোটি টাকা
নতুন দিল্লি, ১ আগস্ট, ২০২১
সদ্য সমাপ্ত জুলাই মাসে জিএসটি বাবদ মোট রাজস্ব সংগ্রহের পরিমাণ দাঁড়িয়েছে ১ লক্ষ ১৬ হাজার ৩৯৩ কোটি টাকা। এরমধ্যে সিজিএসটি বাবদ ২২ হাজার ১৯৭ কোটি টাকা, এসজিএসটি বাবদ ২৮ হাজার ৫৪১ কোটি টাকা, আইজিএসটি বাবদ ৫৭ হাজার ৮৬৪ কোটি টাকা  এবং শুল্ক বাবদ ৭ হাজার ৭৯০ কোটি টাকা  সংগ্রহ হয়েছে। জিএসটি রাজস্ব সংগ্রহ সহ উপরোক্ত সংগৃহীত অর্থ পয়লা জুলাই থেকে ৩১ জুলাই পর্যন্ত দাখিল করা জিএসটিআর-থ্রি বি রিটার্ন দাখিল থেকে এবং আলোচ্য সময়ে আমদানি থেকে সংগৃহীত আইজিএসটি ও শুল্ক খাতে আয় হয়েছে। গত পয়লা জুলাই থেকে ৫ জুলাই পর্যন্ত রিটার্ন দাখিল বাবদ যে ৪ হাজার ৯৩৭ কোটি টাকা জিএসটি বাবদ সংগৃহীত হয়েছে, তা পুরো মাসের জিএসটি সংগ্রহের সঙ্গে যুক্ত করা হয়েছে। গত জুন মাসে এক প্রেস নোট জারি করে বলা হয়, যেহেতু করদাতাদের জন্য রিটার্ন দাখিলের ক্ষেত্রে বিভিন্ন ছাড় দেওয়া হয়েছে তার প্রেক্ষিতে জুন মাসের জিএসটি জুলাই মাসেও মেটানো হয়। অবশ্য, যে সমস্ত করদাতার লেনদেনের পরিমাণ ৫ কোটি টাকা পর্যন্ত, কেবল তাদেরকেই কোভিড মহামারীর দ্বিতীয় ঢেউয়ের দরুণ বিভিন্ন সমস্যার সম্মুখীন হওয়ায় রিটার্ন দাখিলে ছাড় দেওয়ার কথা ঘোষণা করা হয়।
কেন্দ্রীয় সরকার সিজিএসটি বাবদ ২৮ হাজার ৮৭ কোটি টাকা এবং এসজিএসটি বাবদ ২৪ হাজার ১০০ কোটি টাকা রাজ্যগুলির প্রাপ্য বকেয়া মিটিয়ে দিয়েছে। প্রাপ্য বকেয়া মেটানোর পর কেন্দ্র ও রাজ্যগুলির সদ্য সমাপ্ত জুলাই মাসে সিজিএসটি বাবদ রাজস্বের পরিমাণ দাঁড়িয়েছে ৫০ হাজার ২৮৪ কোটি টাকা এবং এসজিএসটি বাবদ ৫২ হাজার ৬৪১ কোটি টাকা।
সদ্য সমাপ্ত জুলাই মাসে রাজস্ব সংগ্রহের পরিমাণ গত বছরের ওই একই মাসের তুলনায় ৩৩ শতাংশ বেড়েছে। চলতি বছরের জুলাই মাসে পণ্যসামগ্রী আমদানি খাতে রাজস্ব সংগ্রহের পরিমাণ ৩৬ শতাংশ এবং অভ্যন্তরীণ লেনদেন খাতে রাজস্বের সংগ্রহের পরিমাণ ৩২ শতাংশ বেড়েছে।
জিএসটি সংগ্রহের পরিমাণ পরপর ৮ মাস ১ লক্ষ কোটি টাকার সীমা অতিক্রম করার পর গত জুন মাসে সংগ্রহের পরিমাণ ১ লক্ষ কোটি টাকার নিচে পৌঁছোয়। গত জুন মাসে রাজস্ব সংগ্রহের পরিমাণ কম হওয়ার পিছনে যে কারণ রয়েছে তা হল মে মাসের জিএসটি জুন মাসে দাখিল করা হয়। প্রকৃতপক্ষে মে এবং জুন মাসে দেশের অধিকাংশ রাজ্য ও কেন্দ্রশাসিত অঞ্চলে আংশিক লকডাউন কার্যকর ছিল। কোভিড লকডাউন জনিত বিভিন্ন নিষেধাজ্ঞ জুলাই মাস থেকে ধীরে ধীরে শিথিল হওয়ার দরুণ মাসের শেষে স্বাভাবিক ভাবেই রিটার্ন দাখিলের পরিমাণ বেড়েছে। পক্ষান্তরে রাজস্ব সংগ্রহের পরিমাণও বৃদ্ধি পেয়েছে। এ থেকে ইঙ্গিত পাওয়া যাচ্ছে যে, অর্থ ব্যবস্থা দ্রুত গতিতে স্বাভাবিক ছন্দে ফিরছে। তাই আশা করা যায় আগামী মাসগুলিতেও জিএসটি রাজস্ব সংগ্রহের পরিমাণ উত্তোরোত্তর বৃদ্ধি পাবে।
CG/BD/AS/
(Visitor Counter : 261
শিল্পওবাণিজ্যমন্ত্রক
চিকিৎসার কাজে ব্যবহৃত অক্সিজেনের মজুত ও পরিবহণের জন্য ২০১৬র গ্যাস সিলিন্ডার সংক্রান্ত নিয়মাবলীতে ছাড়, এর ফলে সিলিন্ডার, প্রেসার ভেসেল আমদানির ক্ষেত্রে সুবিধা
নয়াদিল্লী, ১৫ মে, ২০২১
কেন্দ্র অক্সিজেন সিলিন্ডার আমদানির ক্ষেত্রে আন্তর্জাতিক উৎপাদক সংস্থাগুলির অনুমোদনের প্রস্তাব পুনর্বিবেচনা করেছে। পেট্রোলিয়াম অ্যান্ড এক্সপ্লোসিভ সেফটি অর্গানাইজেশন বা পেসো এই সিলিন্ডার আমদানি করে। পেসো আন্তর্জাতিক সংস্থাগুলির থেকে আমদানি করা সিলিন্ডার আর যাচাই করে দেখবে না। এখন থেকে অনলাইনে দ্রুততার সঙ্গে উৎপাদক সংস্থার আইএসও সার্টিফিকেট, ব্যাচ নাম্বার, নকশা, হাইড্রো টেস্ট সার্টিফিকেট এবং তৃতীয় পক্ষের পরিদর্শন সংক্রান্ত সার্টিফিকেট জমা দিলেই অনুমোদন পাওয়া যাবে। যেসব বিদেশী সংস্থাগুলি অক্সিজেন সিলিন্ডার ভারতে পাঠাতে চায় তারা অনলাইন ব্যবস্থাপনার সাহায্যে সহজেই তা করতে পারবে।
দেশ জুড়ে কোভিড পরিস্থিতির কারণে অক্সিজেন সিলিন্ডারের চাহিদা বেড়ে গেছে। এছাড়াও পিএসএ প্ল্যান্ট, আইএসও শংসায়িত কন্টেনার আমদানিরও প্রয়োজন হয়েছে। বর্তমান সিদ্ধান্তের ফলে পেসোর থেকে আমদানি সংক্রান্ত অনুমতি ছাড়াই এই কাজ করা যাবে। এইসব সিলিন্ডারে গ্যাস ভর্তির অনুমতি দেওয়ার ক্ষেত্রেও ছাড় দেওয়া হয়েছে।
গ্যাস ভর্তি হওয়ার পর সিলিন্ডারে কতটা গ্যাস রয়েছে এবং সেই গ্যাসের গুণমান সম্পর্কে মেডিক্যাল/ফুড অ্যান্ড ড্রাগস কন্ট্রোলার যাচাই করবে।
হাসপাতালে পিএসএ বসানোর ক্ষেত্রে যেহেতু কোনো গ্যাসের সিলিন্ডার লাগে না তাই পেসোর অনুমতি ছাড়াই সেখানে অক্সিজেন উৎপাদন করে সরবরাহ করা যাবে। তবে কোনো পিএসএ-র সঙ্গে কম্প্রেসর লাগানো থাকলে হাসপাতালকে সেক্ষেত্রে ক-টি জায়গা থেকে অক্সিজেন ভরা হচ্ছে, কতো সিলিন্ডার অক্সিজেন মজুত রয়েছে, জায়গাটিতে যথাযথ আলো এবং বাতাসের ব্যবস্থা রয়েছে কি না এ সংক্রান্ত তথ্য পেসোকে জানাতে হবে। শিল্পোৎসাহ এবং অভ্যন্তরীণ বাণিজ্য দপ্তর কোনো বিজ্ঞপ্তি না দিলে আগামী ৬ মাস এই নির্দেশ বলবৎ থাকবে।
CG/CB /NS
(Visitor Counter : 1096